MINTEGI LAKARRA (EH Bildu, 2014-03-07):
Eskerri asko.
Beste behin gertatzen ari da askotan gertatu dena, eta da hitzetatik ekintzetara itzelezko amildegia dagoela. Hau da, alde batetik badago borondate bat eta nahi bat, desira, baina gero ez dago elementurik nahi edo desira horri eusteko.
Esan egiten dozu kapitala bertakoa dala, hemengoa dala, ez da egia. Kutxabankena eta Iberdrolarena da. Eta Kutxabankek daraman ibilbidea ikusten ari gara nola zabaldu zaion lehendakariaren oniritziarekin kapital pribatuari atea.
Eta orduan momentu honetan baliteke izatea, baina hemendik epe ertainera ez izatea. Eta alde honetatik hemengo erakundeek bai egin dute dejazioa. Egin dute dejazioa erabaki dutelako beraien partizipazio guztiak uztea. Eta beraz, esaten dozunetik egiten denera benetan tarte ikaragarria dago.
Esaten dozu 50 milioi benefizioetatik 40 inbertsioetara. Oso ondo dago, ze inbertsio makinak edo pertsonak? Ze pertsonetan ez da inbertitzen. Pertsonak greban daude. Greban daude hain zuzen ere beraien eskubideak murriztu direlako, beraien zerbitzu batzuk esternalizatu nahi direlako, subkontrata batzuk daudelako hain zuzen ere beraien lan eskubideak exigitzen.
Pertsonetan inbertitu behar da. Ados gaude datuak positiboak direla. Ados gaude enpresa traktorea dela, baina traktorea norentzat? Jabearentzat. Eta jabea nola bermatzen duzu, eta ez didazu erantzun, nola bermatzen duzu benetan nazio ikuspuntu bat edukiko duela enpresa horrek eta zerbitzu publikorako nahia izango duela? Ez duzu erantzun. Esaten didazu Kutxabankek nahiz eta % 1a izatea edukiko duela iritzia, baina ez du erabakimena. Ez da gauza bera.
Orduan hemen ikusten ari garena da, eta gainera (...) delakoa aipatuz, lehengo egunean lehendakariak berak esan zuen, badagoela sarrera kapital pribaturako. Kapital pribatua ezin duzue kontrolatu. Konbentzitu ahal dozu, gonbidatu ahal dozu kafea hartzen eta esan begira ze inportantea den herria egitea. Baina gero egingo du nahi duena. Eta ez baduzu kontrol ekonomiko hori, ez duzu kontrol politikoa. Hori hala da.
Herri honek ez dauka arazo ekonomikorik izatez, daukan arazoa da borondatearena. Herri honek dirua esportatzen du. Erkidegora sartzen den euro bakoitzetik, bederatzi euro ateratzen dira kanpora. 2008-2012ko tarte horretan sartu dira 1.500 eta piko milioi euro eta atera dira 13 eta piko milioi euro.
Hau da inbertsiorako sartzen den euro bakoitzetik, guk 9 milioi ateratzen dugu inbertziorako. Horrek esan nahi du dirua egon badagoela. Arazoa ez da ekonomikoa, inoiz ez da izan ekonomikoa. Arazoa beti da politikoa, apustua egitearena, zeren alde egingo duen apustu Jaurlaritzak.
Benetan eustea estrategikoak diren sektore horiek, entitate finantzieroa, komunikazio enpresa bat eustea horri eta ikuspuntu estrategiko batetik nazio batek estatua eraiki bahi duelako bide horretan abiatu edo kaja egin.
Egia da eta arrazoia duzu, aurreko gobernuari leporatu behar zaizkiola hartutako zenbait erabaki, hori egia da eta aitortzen dizut. Baina hori egian den bezalaxe, aitortu behar da EAJ ez dela ajenoa Kutxabanki, ez dela ajenoa Iberdrolari eta beste potere batzuei, edo beste entitate batzuei, ez da ajenoa. Eta Kutxabanken gertatzen ari den guztiaren edo parte handi baten erantzukizuna EAJrena da, hori hala da.
Eta, beraz, badago erantzukizun bat. Hemen likidatzen ari da oso estrategikoa den sektore bat, eta noren lepo? Ba beti askotan gertatzen den moduan langileen lepo. Inbertsioak bai, baina ez bakarrik makinatan, inbertsioak ere pertsonetan egin behar dira, edo bestela ez dezagun esan gure leloan pertsonak helburu.
Eskerrik asko.